Ich, Herman Boͤmly, schultheisse ze Basel, an miner herren stat, des burgermeisters und der reten der stat Basel, tuͦn kunt allermenglichem mit disem brieffe, daz fùr
mich kament ingerichte der geistlich bruͦder Peter, zuͦ disen ziten gardian des closters ze den Barfuͦssen ze Basel, in namen und an stat der ersamen geistlichen bruͦder,
des gardians und conventes des closters ze den Barfuͦssen ze Kùngsvelde, von denen er in dirre nachgeschrˀ sache gantzen vollen gewalte hatte, als er ouch das mit einem
besigelten briefe erwisete, ✳ damitte das gerichte benuͦgte, ze eime teile, ✳ und der veste hnˀ Johans Rich von Richenstein, ritter, in namen sin selbs, und frow Briden von Rinach, siner muͦter, zem andern teile. ✳ und offenete da der vorgenant bruͦder Peter ingerichte durch sinen fùrsprechen, ✳ wie das die vorgeschr₎ bruͦder, der gardian und convente
des obgeschribenē closters ze Kùnigsvelde, und ir vorderen der erbern frow Cilien von Rinach, seligen, etwie in enig jare und zite gezinset, ✳ geben und gewert hettent jerlich
uff sant Martins tage fuͦnff guldin geltz jerlicher zinsen, so die gekoufft und widerkoͤffig werent und sin soͤltent mit hundert guldin nach wisunge eines herr₎brieffes, so
vor ziten daruͦber geben wùrde. die selben fuͦnff guldin geltes ouch mit ir eine houptpgute und zuͦgehorden nach tode der obgeñtn̄ frow Cilien von Rinach von besundere
liebe und gunstes wegen des vesten hnˀ Henmans von Rinach, ritters, so da der selben frow Cilien nechster natuͦrlicher erbe was, komen und gefallen werent an die vorgeschr₎
frow Briden, des egen̄t₎ hnˀ Johansen Richen muͦter. nu hettēt si willen, die selben fùnff guldin geltz wider ab ze loͤsende. darūbe si ouch die egen̄t₎ hundert guldin houptguͤter und
ouch die zinse, so da von gevallen werent her gen Basel in die statt, hinder einen wechseler geantwurt un̄ geleit hette in ablosunge wise der egeschr₎ zinsen, wand si die fùrer
nit zinsen woͤltent. nu widerete sich aber der obgenant hnˀ Johans Rich ime in name als vor, den egenant₎ houptbriefe her us ze antwurtende und ze gebende widerrechtes
und batt ouch darūbe gerichtes zuͦ dem selben hnˀ Johans Richen in namen als vor, das er ime den jetzgemeint₎ houptbriefe, so die egeschr₎ fùnff guldin geltz wiset, herussz
geben und er sin houptsum̄e und zinse nem̄e woͤlte oder sache seite, warūbe er das nit tuͦn soͤlte. dawider aber der vorgen̄t hnˀ Johanns Rich ouch durch sinen fùrsprechē antwùrte und sprach, im were wol ze wissende, das die vorgen̄t frow Bride, sin muͦter, vor ziten einen soͤlichen brieffe gehept habe, so die egedacht₎ zinse und houptguͦte wisete und
habe ouch den selben briefe vor ziten in siner gewaltsami gehept, wand er den umbe die obgent₎ sin muͦter recht und redelich gekoufft hette, ✳ doch hab er inn sidher verloren, und habe ouch den ernstlich und flissklich gesuͦchet und koͤnde inn nit finden noch gehaben, und wisse ouch nit anders denne, das er verloren sye. doch umbe das den obgenant₎ hˀren, den Barfuͦssen, stat getrͧw wurde der ablosunge ✳ und sy ze beiden siten umb ziehendes ùberhept wurdent, ✳ so woͤlte er sy gern besorgen und versichern mit
briefen oder ander sicherheite, wie im denne das gerichte das bekunte ze tuͦnde, das sy wol besorget und versichert werent. und baͤtent ouch also die vorgeschr₎ beide teile
mich, den obgen̄t₎ schultheissen, inen an einer urteile ze fragende, wie das bescheͣchen moͤchte, das es krafft und macht hette und die egẽnt₎ hˀren har inne versorget
wurdent. ✳ do nach miner frage, so ich also von ir gebette wegen ingerichte teͣtt, was harūbe ze tuͦnde und recht were, von disen nachgeschr₎ geswornen urteilsprechn̄
und gezùgen des gerichtes erteilt und erkent wart uff die eide: wo der egeñt hnˀ Johans Rich sin recht teͣte und swuͤre einen eyde ze den heiligen, ob sin der obgenant
bruͦder Peter nit enberen woͤlte, das er den egedacht₎ brief vor ziten in siner gewaltsami gehept hab, ✳ und das er, noch sin muͦter, noch sin oͤhem, hnˀ Henmā von
Rinach, ritter, noch niemant von iren wegen den nienant hin versetzet, verkoufft noch vergabet habent, und das er in ouch gesuͦchet hette und inn nit gehaben
noch finden koͤnde, ✳ wenne er das reͣcht geteͣtte, das er denne den obgēnt₎ bruͦdern, dem gardian und convente ze Kùnigsvelde, mit briefe under sinem ingesigele geben und
sy der vorgen̄t₎ hundert guldin houptguͦtes und zinses quitieren, lidig und losz sagen soͤlte, ✳ und ouch by dem selben eyde geloben, versprechen und verheissen, ob das
were, das der egedacht houptbrieffe in kûnfftig₎ ziten deheinest funden wurde und inne oder sinen erben deheinest ze handen keͣme, das er inn denne des obgen̄t₎ gardian
und bruͤdern ze Kûnigsvelde oder iren nachkomen antwurt₎ und geben woͤlte, und sich ouch damitte bekennen, das ime noch sinen erben hinnanthin der obgeschri₎ briefe
keinen nutze noch fromen und den egeschr₎ Barfuͦssen oder iren nachkomen und closter keine gebresten noch schaden bringen sòlle in deheine wise. und soͤlle ouch der
egen̄t hnˀ Johans Rich bestellen mit hnˀ Henmā von Rinach, ritter, wand der der egedacht₎ frow Cilien von Rinach, selig₎, naturlicher erbe und maͤge gewesen und ouch der vorgenannt₎ frow Briden bruͦder ist, das er den egedachten quit briefe mit im besigele, und die obgent₎ Barfuͦssen der egeschr₎ hundert guldin houptguͦtz und zinses ouch quitiere und lidig sage mit den worten, als vor geschr₎ stat, ungevarlich. ouch mit den fùrworten und gedingen, ob sich gefuͦgte, das den egeschriben bruͦdern, dem gardian
und convente oder closter ze Kùngsvelde, in kùnfftig₎ ziten von des obgn̄t₎ briefes, houptguͦtes oder zinsen wegen in kûnfftigē ziten dehein gebreste oder kumber,
koste oder schade ufferstuͤnde oder keͣme, wie sich das gefuͤgte, das da der obgen̄t hnˀ Johans Rich, hnˀ Henmā von Rinach und ir beider erben si von allem kosten
und schaden behuͤten soͤllent, also dicke das ze schulden komet, aͧne geveͣrde. das recht und eyde der obgeñt hnˀ Johans Rich offenlich ingerichte teͣtt und swuͦr liplich
ze got und den heiligen in die wise, als da vor geschriben und gelùtret stat, ungevarlich. ✳ diss ist ouch alles beschechen und gevertiget vor mir ingerichte mit
aller der sicherheite und gewarsami, so von recht und gewonheite der stat Basel darzuͦ gehorte, als da ingerichte disz alles mit rechter urteile erteilt und
erkent wart von allen denen, die da warent und gefraget wurdent. ✳ dirre dingen sint gezùgen und warent hie by die urteile gabent der veste und die
erbern, wisen herren, hnˀ Heinrich von Baden, ritter, Hanns Mùntzmeister, genant Sùrli, hˀre Hanns Wiler, alt amēmeister ze Basel, Henman von Wegenstett₎,
Burckart Hemtkin, Ludeman Glaser und Heintzman Steynenburn, burgere, Conrat Scherrer, Claus Gràfe, Hanns Hirtzhorn und Hanns Brùyer, die amptmāne
ze Basel, und ander erber lùte genuͦg. und des alles ze einem stetten, vesten und waren urkùnde, so ist der obgenant₎ miner herren, der reten ze Basel,
ingesigele von des gerichtes wegen offenlich gehenckt an disen brieffe, der geben wart am neͣchsten cinstag vor sant Valentins tag, des heiligen marterers,
des jares, do man zalte von Cristi gebùrte thusent vierhundert und sechszehen jare ꝫcꝭ.
col̄l ꝑ Wal̄tch